Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin turvajoukot ampuivat kaksi veitsin hyökännyttä palestiinalaista -
erillistapauksissa Länsirannalla ja Itä-Jerusalemissa.
Neljän islamistin kerrotaan kuolleen Israelin ilmaiskussa.
Israelilaislähteiden mukaan -
miehet olivat asettaneet räjähteen Israelin ja Syyrian rajan läheisyyteen.
Ylemmän iranilaisneuvottelijan mukaan neuvottelut -
Iranin ja P5+1-maiden välillä Wienissä etenevät hyvin mutta hitaasti.
Israelilaiset pelastus-, lääkintä- ja avustustyöntekijäryhmät -
tekivät eilen viime hetken valmisteluja sotilastukikohdassa Keski-Israelissa -
ennen lähtöään Nepalin maanjäristysalueelle.
285-henkinen pelastus- ja lääkintäryhmä -
lähtee tänään Nepalin Katmanduun pelastamaan ihmishenkiä.
Armeijan tiedotusosastosta kerrottiin, -
että armeija vuokrasi kaksi lentokonetta -
lääkintä- ja pelastushenkilöstön sekä 100 tn. tarvikelastin kuljettamiseksi.
Koneet lähtivät eilen illalla Israelista kohti Katmandua.
Ryhmässä on 40 lääkäriä, sairaanhoitajaa ja lääkintäavustajaa -
sekä 64-henkinen etsintä- ja pelastusjoukkue.
Israelin etsintä- ja pelastusjoukkojen komentaja, eversti Joram Lardo, -
kertoi ryhmän keskittyvän ensin etsintä- ja pelastustehtäviin, -
vaikka toiveet eloonjääneiden löytämiseksi raunioista hupenevatkin.
Ryhmä aikoo pystyttää kenttäsairaa- lan lääkintäavun antamista varten.
Tiedämme alueelta tulleiden raporttien perusteella, että uhreja on paljon.
Aiomme rakentaa alueelle sairaalan, -
joka toimii hätäapusairaalana.
Voimme tehdä siellä leikkauksia ja antaa tehohoitoa.
Voimme jopa tuoda loukkaantuneita Israeliin hoitoon.
Olemme lisäksi valmiita antamaan lääkinnällistä apua -
alueella toimiville pelastusryhmille.
Israelin ulkoministeriön mukaan noin 600 israelilaista -
oli Nepalissa järistyksen sattuessa. Kontakti on saatu 400 henkilöön.
Heistä monet pääsivät suojaan Israelin Katmandun-suurlähetystöön.
Joukossa on 25 israelilaispariskuntaa, -
jotka ovat hakemassa sijaissynnyttäjien lapsia Israeliin.
Israelin turvajoukot ampuivat kaksi veitsin hyökännyttä palestiinalaista -
erillistapauksissa lauantaina Länsirannalla ja Itä-Jerusalemissa.
20-vuotiaan palestiinalaismiehen kerrotaan puukottaneen -
Hebronin kaupungissa israelilais- rajapoliisia päähän ja rintaan, -
minkä jälkeen poliisi ampui hyökkääjän.
Loukkaantunut poliisi sai ensiapua paikan päällä, -
ja hänet siirrettiin sairaalaan Jerusalemiin.
Aiemmin lauantaina 17-vuotias palestiinalainen -
hyökkäsi israelilaisrajapoliisin kimppuun lihaveitsellä -
tarkastusasemalla. Puukottajan paetessa -
poliisit lähtivät perään ampuen varoituslaukauksia ilmaan.
Palestiinalainen pääsi toiselle tarkastuspisteelle, -
veti esiin uuden veitsen ja juoksi kohti vartijoita.
Hän ei piitannut varoituslaukauksista, minkä jälkeen hänet ammuttiin.
Palestiinalaispresidentti Abbasin toimisto antoi lausunnon, -
jossa sanottiin Israelin joukkojen tappaneen 17-vuotiaan teinin.
Lausunnossa kiistettiin Israelin kuvaus tapahtuneesta.
Euroopan palestiinalaisten 13. konferenssi käynnistyi -
lauantaina Berliinissä. Tuhannet osallistujat kokoontuivat -
palestiinalaisten kulttuuria ja politiikkaa koskeviin -
työpajoihin ja luennoille.
Palestiinalaispakolaisten tilanne Syyriassa -
sekä palestiinalaisten oikeuksien julistuksen suunnittelu -
olivat pääaiheita tässä 1-päiväisessä konferenssissa.
Sen järjesti Saksan palestiinalaisyhteisö.
Poliisin mukaan noin 50 Hamasia vastustanutta mielenosoittajaa -
kokoontui rauhanomaiseen protestiin.
Sen järjesti juutalaisten ja Israelia tukevien ryhmien koalitio -
"Berliini Hamasia vastaan". Osallistujilla oli mukanaan kylttejä, -
joissa luki mm. "Rauhaa, ei sotaa" ja "Vapauttakaa Gaza Hamasista".
He seisoivat rivistössä, kun konferenssin osallistujat kulkivat ohi.
Konferenssitilojen johdon raportoitiin sanoneen, -
ettei heillä ollut tietoa "suorista yhteyksistä" -
konferenssin järjestäjien ja Hamasin jäsenten välillä.
Olemme järjestäneet tämän tapahtuman -
vastustaaksemme Hamas-myönteisiä järjestöjä, jotka ovat Israelia vastaan.
Palestiinalaiset ja israelilaiset voivat elää turvassa ja vapaina, -
kun molempien oikeudet tunnustetaan.
Nyt Israelin pohjoisrajalle.
Neljän islamistin kerrotaan kuolleen Israelin ilmaiskussa.
Israelin sotilaslähteiden mukaan miehet olivat asettaneet räjähteen -
Israelin ja Syyrian rajan läheisyyteen Golanin kukkuloilla.
Nimettömät sotilaslähteet kertoivat -
neljän terroristin asettaneen räjähteen Majdel Shamsin raja-aidalle -
ja israelilaiskoneen ampuneen sitten terroristit kuoliaaksi.
Israelin sotilastiedottajan lausunnossa sanottiin, -
että ilmavoimat saivat estettyä iskun Israelin ja Syyrian rajalla.
Sky News Arabian mukaan -
räjähteen Pohjois-Golanille asettaneet miehet kuuluivat Hizbollahiin.
Tapauksen uskotaan olleen vastaus -
Al-Jazeeran ja Syyrian oppositioryhmien raportteihin.
Niissä on väitetty Israelin ilmavoimien iskeneen eilen illalla Syyrian alueelle-
kolmatta kertaa viime päivien aikana.
Al-Jazeeran mukaan -
Hizbollahille ja Assadin armeijalle kuuluvia raketinheittimiä iskettiin -
Qalamun-vuorten alueella Syyrian ja Libanonin rajalla.
Muissa raporteissa sanottiin, -
että Scud-ohjuksia operoivaa Syyrian armeijan yksikköä vastaan iskettiin.
Libanonilaisella verkkosivulla lainattiin Hizbollahin lähdettä, -
joka sanoi Israelin iskeneen viikonloppuna tykistöasemaan -
ja keskimatkan ohjuksiin Qalamun-vuorilla.
Niitä käytetään Al-Qaidaan kuuluvan Nusra-järjestön vastaiseen taisteluun.
Jännitteet ovat kasvaneet Golanin kukkuloilla -
verisen sisällissodan riehuessa Syyriassa neljättä vuotta.
YK:n mukaan sota on vaatinut jo yli 200 000 kuolonuhria.
Israel on huolestunut islamisteista, -
jotka pyrkivät kaatamaan Syyrian presidentti Assadin.
Sitä huolestuttaa myös Assadin yhä vahvistuva liittolainen Hizbollah, -
jota Israelin perivihollinen Iran tukee.
Puolustusministeri Ja'alon toisti eilen, -
että Israel ei aio sallia korkealaatuisten aseiden kuljetuksia -
terrorijärjestöille, etenkään Hizbollahille. Israel tietää, -
miten saada kiinni aseet ja niiden lähettäjät, koska ja missä vain.
Ja'alon sanoi -
Iranin varustavan Hizbollahia edistyneillä ja tarkoilla aseilla -
kaiken aikaa, kaikin keinoin ja kaikkia reittejä pitkin.
Nyt Iranin ydinneuvotteluihin.
Iranin varaulkoministerin Arachin mukaan Iranin neuvottelut -
P5+1-maiden (USA, Venäjä, Kiina, Ranska, Britannia ja Saksa) kanssa -
Wienissä etenevät hyvin mutta hitaasti.
Neuvottelijat jatkavat sitkeästi lopul- lisen ydinsopimuksen työstämistä -
pyrkien täyttämään 2.4. saavutetun puitesopimuksen aukkokohtia.
Tavoitteena on Iranin ydinohjelman taltuttaminen.
Se lieventäisi lännen pelkoja siitä, että Iran kehittäisi ydinaseita.
Vastineeksi Iran saisi helpotusta kansainvälisiin pakotteisiin, -
jotka ovat rampauttaneet sen taloutta pahasti.
USA:n ulkoministeri Kerryn ja Iranin ulkoministeri Zarifin -
odotetaan tapaavan tämän viikon aikana edistääkseen neuvotteluja.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman